คือเราได้มีเพศสัมพันธ์กับแฟนครั้งล่าสุดคือต้นเดือนสิงหาที่ผ่านมา ไม่มีการสอดใส่แต่เราออรัลให้จนแฟนเสร็จในปากและได้กลืนอสุจิ ของแฟนไปค่ะ เราพอจะทราบว่าการกลืนอสุจิไม่มีผลทำให้ท้องได้ แต่ตอนนี้ประจำเดือนเลื่อนมา 5 วันน่ะค่ะ เลยอยากได้คำยืนยันจาก คุณ และอยากถามเรื่องการมีเพศสัมพันธ์ที่สวมถุงยางป้องกัน แต่ฝ่ายหญิงอยู่ด้านบน มีโอกาสมากน้อยแค่ไหนที่น้ำหล่อลื่นของ ฝ่ายชายจะไหลย้อนกลับลงมาและมีโแกาสท้องหรือไม่คะ
สวัสดีค่ะ การกินหรือกลืนน้ำอสุจินั้น ไม่ได้ทำให้เกิดการตั้งครรภ์ได้แต่อย่างใดค่ะ ดังนั้น การที่ประจำเดือนเลื่อนไป 5 วันแล้ว จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะส่วนการมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ประมาณ 2% แต่หากใช้ไม่ถูกต้อง เช่น ใช้ถุงยางหมดอายุ มีการฉีกขาดหรือรั่วซึม ใช้ขนาดที่ไม่พอดีกับขนาดอวัยวะเพศชาย ใส่ถุงยางซ้อน 2 ชั้น มีการปล่อยให้อวัยวะเพศชายอ่อนตัวก่อนที่จะดึงออกมา มีการใช้อุปกรณ์สิ่งของใส่ในช่องคลอด การใช้ถุงยางซ้ำ ใช้วาสลีนทาถุงยางอนามัย เป็นต้น โอกาสในการตั้งครรภ์ก็จะมากขึ้น ส่วนการที่ฝ่ายหญิงอยู่ด้านบน ไม่ได้ทำให้ประสิทธิภาพในการป้องกันการตั้งครรภ์ของถุงยางลดลงไปค่ะ